Dier Heilige Gees en sy werk is onontbeerlik in die lewe van ŉ gelowige. Daar is letterlik niks wat ons kan doen wat betekenisvol is en in belang van die Koninkryk en ons eie geestelike vorming staan wat nie in en deur die Heilige Gees moet plaasvind nie. Ons begin letterlik in die Heilige Gees en op die laaste dag sal dit die HG wees wat van ons kindskap getuig.
Die Bybel leer ons dat die Gees vir ons intree met onuitspreeklike versugtinge. Ons weet inderdaad nie wat en hoe om die bid nie en is dikwels verleë dat ons selfs die begeerte van ons eie hart nie kan verwoord nie. Die Gees van God tree op ŉ wonderlike wyse by die genadetroon van God in. Die Heilige Gees is derhalwe noodsaaklik vir ŉ betekenisvolle gebedslewe.
“Die mense wat die meeste vir God in hierdie wêreld gedoen het, was die wat vroeg op hul knieë was. Hy wat die geleentheid en varsheid van die vroeë oggend mors met ander aktiwiteite eerder as om God te soek, sal swak vordering maak op soek na Hom die res van die dag. As God nie eerste in ons gedagtes en pogings in die oggend is nie, sal Hy in die laaste plek wees vir die res van die dag.” ~ E.M. Bounds